《访士特举和六四叔诗因次韵》
宋代·刘子翚

闻道归舟泊浅沙，篮舆出郭日初斜。
新传赋咏来梁苑，旧识芝兰向谢家。
遣兴只凭樽有酒，感时愁见树飞花。
相逢未款还相别，回首长亭鬓欲华。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。